एंडॉर्फिन

एंडॉर्फिन (एंडोजेनस मॉर्फिनपासून संश्लेषित) हे मेंदूमध्ये तयार होणारे पेप्टाइड्स संप्रेरक आहेत, जे वेदनांची तीव्रता अवरोधित करतात आणि निरोगीपणाची भावना वाढवतात. ते मेंदूच्या पिट्यूटरी ग्रंथीमध्ये तयार होतात आणि साठवले जातात. एंडोर्फिन हे अंतर्जात वेदनाशामक आहेत जे बहुतेक वेळा शारीरिक व्यायाम किंवा संभोगादरम्यान मेंदू आणि अधिवृक्क मेडुलामध्ये तयार होतात आणि वेदना, स्नायूंचे पेटके (आखडणे) टाळतात आणि तणाव कमी करतात.

दररोज किमान तीस मिनिटे कठोर व्यायाम केल्यास, मैदानी खेळ खेलल्यास अथवा सायकल चालवणे, दोरीवरच्या उड्या मारणे, दृत गतीने चालणे इत्यादी प्रकारचा साधा व्यायाम केल्यास एंडॉर्फिन स्त्रावते आणि माणूस आनंदी होतो. याच बरोबर मोकळे हसणे, विनोद ऐकणे किंवा सांगणे यामुळे देखील एंडॉर्फिन स्त्रावते.

 संदर्भ 

वर्ग:आनंदी संप्रेरके